ในชีวิตประจำวันเราต้องเจอสุนัขมากมาย การที่จะติดพิษสุนัขนั้นคือ 1.ต้องเป็นสุนัขที่มีอาการของโรคแล้วใช่หรือไม่? 2.หากสุนัขที่เป็นปกติทั่วไป (*ย้ำ*ไม่เป็นโรคพิษสุนัขบ้า) การให้อาหาร การจับ สัมผัส เล่น ก็ไม่สามารถติดได้ใช่หรือไม่?
สวัสดีค่ะ สุนัขที่ติดเชื้อพิษสุนัขบ้ามาแล้วนั้น ส่วนใหญ่จะเริ่มแพร่เชื้อก่อนที่จะแสดงอาการที่ประมาณ 3-4 วัน ดังนั้น สุนัขที่ดูปกติ ก็สามารถที่จะแพร่เชื้อได้การให้อาหาร และสัมผัสตัวสุนัข ไม่ได้เป็นสาเหตุทำให้ติดเชื้อพิษสุนัขบ้าได้ แม้สุนัขจะมีเชื้อและอยู่ในระยะแพร่เชื้อก็ตาม ยกเว้นหากผิวหนังที่สัมผัสกับสุนัขมีบาดแผลที่ยังไม่หายดี เช่น มีน้ำเหลืองซึม มีเลือดออกอยู่ ก็อาจเสี่ยงต่อการติดเชื้อพิษสุนัขบ้าได้ส่วนโอกาสที่จะติดเชื้อได้ คือ การถูกสุนัขกัด ข่วน จนผิวหนังมีรอยช้ำ รอยแดง หรือเป็นแผลมีเลือดออกชัดเจน หรือการถูกสุนัขเลียโดนตา ปาก จมูก และเลียโดนบาดแผลตามผิวหนัง ซึ่งหากเป็นกรณีเหล่านี้ ควรไปฉีดวัคซีนป้องกันพิษสุนัขบ้าค่ะ